Blåstjertkolibri

Blåstjertkolibri (Saucerottia cyanura) er ein fugl i kolibrifamilien og er endemisk for området Sentral-Amerika med Mexico.

 Skildring 
Dette er ein kolibri på 9 til 10 centimeter i kroppsslengd. Fjørdrakta er grøn med koparfarga overgump og mørk, blå hale. Underartane har varierande mengd raudbrunt i vengefjør og overgump. Kjønna er nokså like.Weller et al, 2016

Det finst tre åtskilde populasjonar av blåstjertkolibriar, ein i nordlege Costa Rica, ein i El Salvador, Honduras og Nicaragua og ein i sørlege Guatemala som òg strekkjer seg litt inn lengst sørvest i Mexico. Her lever dei i både tørr og våt skog. Føda er nektar med tillegg av insekt som dei fangar i lufta.

Populasjonen er estimert til under 50 000 og arten er klassifisert som livskraftig.BirdLife International (2023)

 Kjelder 
 Weller, A.A. & Boesman, P. (2016)  Blue-tailed Hummingbird (Amazilia cyanura) I: del Hoyo, J., Elliott, A., Sargatal, J., Christie, D.A. & de Juana, E. (eds.) (2016). Handbook of the Birds of the World Alive. Lynx Edicions, Barcelona. Henta den 24. januar 2016 
BirdLife International (2023) Species factsheet: Saucerottia cyanura. Henta frå http://www.birdlife.org den 5. august 2023
Referansar

 Bakgrunnsstoff 

Bilete av blåstjertkolibri flickr.com

Kategori:Kolibrifamilien
Kategori:Fuglar endemiske for Mellom-Amerika
Kategori:Takson namngjevne av John Gould
Kategori:Kolibriar i Mexico
Kategori:Kolibriar i Mellom-Amerika